**Κυριακή 2 Απρίλιου**

Το μεσημέρι ξεκινήσαμε από το σχολειό να πάμε στο αεροδρόμιο της Αθήνας οπού από κει θα παίρναμε αεροπλάνο για το Amsterdam. Αφού κάτσαμε και περιμέναμε κάνα 2ωρο, μπήκαμε επιτέλους στο αεροπλάνο. Μας πήρε άλλες 3 ώρες ώσπου να προσγειωθούμε στο αεροδρόμιο του Amsterdam. Kουρασμένοι λίγο όλοι από το ταξίδι συνεχίσαμε για την επομένη πτήση προς την Μασσαλία. Ήμασταν 2 ακόμα ώρες στο αεροπλάνο μέχρι που κατά τις 12 το βράδυ κατεβήκαμε και πήραμε το αστικό λεωφορείο να μας πάει στο ξενοδοχείο. Μας πήρε λίγη ώρα να βρούμε τα δωμάτια, αλλά στο τέλος τα καταφέραμε. Αφού πήγαμε με την Κατερίνα στο δωμάτιο, κάναμε όσο πιο σιγά γινόταν, για να μην ξυπνήσουμε την Κατερίνα και την Σάρα, τα κορίτσια από τις άλλες χώρες που ήταν ήδη εκεί και πέσαμε για ύπνο.

**Δεύτερα 3 Απρίλιου**

Ξυπνήσαμε με το ζόρι το πρωί και κατεβήκατε για πρωινό. Ύστερα πήγαμε για μια βόλτα στην πόλη και κάναμε ψώνια. Μας πήρε πολύ ώρα να γυρίσουμε τα μαγαζιά μέχρι που έφτασε η ώρα για την ξενάγηση στο γήπεδο της Μασσαλίας. Τολμώ να πω πως κανείς μας δεν ήξερε που ήταν όποτε με τη βοήθεια, του χάρτη, των περαστικών κόβαμε βόλτες γύρω από το γήπεδο για καμία ώρα. Αφού κατά τύχη βρήκαμε την είσοδο, παρατηρήσαμε πως είχαμε περάσει ήδη άλλες 3 φορές από κει. Ανεβήκαμε λοιπόν, περάσαμε τον έλεγχο και μαζί με τις Βουλγάρες γυρίσαμε τον χώρο.

Μετά την ξενάγηση γυρίσαμε στο ξενοδοχείο οπού θα ξεκουραζόμασταν για 2 ώρες, αν δεν είχα τους υπόλοιπους που μπαινόβγαιναν στο δωμάτιο μου όποτε ήθελαν για να τους γνωρίσω τις ιταλίδες συγκάτοικους μου. Το απόγευμα όλοι του προγράμματος, μαθητές, δάσκαλοι φάγαμε και χορέψαμε στο αλάτι και πιπέρι.

**Τρίτη 4 Απρίλιου**

Η ίδια πρωινή ρουτίνα κάθε μέρα, ξύπνημα, πρωινό. Αφού φάγαμε πήραμε ένα πούλμαν για να πάμε στο σχολειό των Γάλλων και να πάρουμε τα παιδιά. Περάσαμε από το λιμάνι και διασχίσαμε την πόλη μέχρι που φτάσαμε σχολείο. Για μένα η διαδρομή ήταν ευχάριστη, διότι 2 γαλλάκια πίσω μου επαναλάμβαναν ό τι έλεγα και προσπαθούσα να μιλάω όλο και πιο γρήγορα, για να τους δυσκολεύω. Όταν φτάσαμε στην παράλια, δεν εντυπωσιαστήκαμε και πολύ γιατί ήταν σαν όλες τις άλλες μεσογειακές παραλίες. Είχε έρθει η ώρα που όλοι περιμέναμε. Χωριστήκαμε όλα τα παιδία σε ομάδες και παίζαμε ποδόσφαιρο όλοι μαζί ασταμάτητα. Μέχρι που σταματήσαμε, για να συνεργαστούμε με τους Κυπρίους μπας και καταφέρουμε να κάνουμε ένα mannequin challenge της προκοπής, όπως όλες οι άλλες χώρες. Δυσκολευτήκαμε να βρούμε τις θέσεις μας, αλλά τελικά τα καταφέραμε. Αφού μαζευτήκαμε, μπήκαμε στο λεωφορείο και κάναμε την ίδια διαδρομή προς το ξενοδοχείο αλλά ένας συμμαθητής μου άφησε το κινητό του μέσα στο λεωφορείο. Φτάσαμε στο ξενοδοχείο οπού πάλι τα παιδία ανέβηκαν στο δωμάτιο μου να κάτσουμε μέχρι που ήρθε η ώρα να ετοιμαστούμε για να ξαναπάμε στο αλάτι και πιπέρι. Δεν θα πω ότι λατρέψαμε την γαλλική κουζίνα αλλά ευτυχώς είχε ψωμάκια και φακελάκια με κέτσαπ, μαγιονέζα και μουστάρδα.

**Τέταρτη 5 Απρίλιου**

Μετά την πρωινή ρουτίνα κατεβήκαμε όλοι στο λιμάνι όπου οι καθηγητές είχαν κανονίσει μια βόλτα με καράβι στα νερά της Μασσαλίας. Στην αρχή είχε πλάκα, μπορώ να πω, γιατί είχε μεγάλα κύματα και μας πήγαινε πάνω κάτω. Σε κάποιους δεν πολύ άρεσε όμως αυτό μετά τον τρίτο εμετό. Όταν έκοψαν τα κύματα και βαρεθήκαμε να βλέπουμε βράχους, πήραμε έναν ωραιότατο ύπνο στα πίσω καθίσματα. Μετά τη βαρκάδα φάγαμε στα Mac Donald’s, όπου για ακόμα μια φόρα τσακωνόμασταν για το φαγητό. Έπειτα πήραμε ένα τρενάκι που μας ανέβασε μέχρι το ψηλότερο σημείο της Μασσαλίας. Εκεί αφού φωτογραφηθήκαμε με τη θέα της πόλης πίσω μας, μπήκαμε στον ναό και θαυμάσαμε την πανάκριβη διακόσμηση του με αγάλματα, εικόνες ,τις προσευχές γυναικών γραμμένες σε πλάκες, και κάτι που έκανε σε όλους εντύπωση, την από φύλλα χρυσού οροφή. Κάτσαμε μέσα στον ναό μέχρι να γυρίσει η κυρία με τον Δημοσθένη και το χαμένο κινητό του. Μετά την καθημερινή μας μεσημεριανή ξεκούραση και τις επιδρομές στα δωμάτια φάγαμε για άλλη μια φόρα στο αλάτι κα πιπέρι.

**Πέμπτη 6 Απριλίου**

Το πρωί που ξυπνήσαμε και, αυτή την φορά πιο νωρίς, πήγαμε μετά το πρωινό στο σχολείο των Γάλλων. Όταν φτάσαμε τα Γαλλάκια μάς έκαναν μια πολύ ωραία υποδοχή. Κρατώντας ή φορώντας όλα σημαιάκια διαφόρων χώρων μας καλημέριζαν. Αφού κάτσουμε στην αίθουσα εκδηλώσεων και τελείωσαν όλες οι χώρες τις παρουσιάσεις τους, κατεβήκαμε στο προαύλιο και κάναμε παρέα με τα υπόλοιπα Γαλλάκια που δεν ήταν στο πρόγραμμα. Μετά από καμία ώρα ανεβήκαμε πάλι πάνω, για να παίξουμε διάφορα παιχνίδια όπως παντομίμα. Στη συνέχεια αρκετά κουρασμένοι φάγαμε στην καντίνα του σχολείου. Εντυπωσιάστηκα από την οργάνωση, την καθαριότητα και το ότι υπήρχαν παραπάνω μάγειρες από καθηγητές. Μετά το φαΐ πήραμε τον δρόμο της επιστροφής για την πόλη όπου κάναμε βόλτα στα μαγαζιά και ψωνίσαμε σουβενίρ. Ε, είπαμε να φάμε και εκεί λίγο και αργότερα στο αλάτι και πιπέρι άλλο λίγο. Το βράδυ που γυρίσαμε στο ξενοδοχείο, εφόσον η επομένη ήταν η τελευταία μέρα, κάναμε ένα μικρό παρτάκι στο δωμάτιο του Σωτήρη και του Θοδωρή, μικρό όχι πολύ μεγάλο, μονό 2 όροφοι μας άκουσαν και η κ. Σκλήκα, η καημένη. Στο μισό δωμάτιο ήταν όλοι οι Ελληνοκύπριοι και 2 Ιταλίδες και το άλλο μισό ήταν άδειο. Αυτός ήταν και ο λόγος που κάναμε και πολύ φασαρία. Αφού λιγόστεψε ο κόσμος στα δωμάτια κατά τις 12, παίξαμε σκοτεινό δωμάτιο και θάρρος ή αλήθεια. Κατά τις 1.30 με 2 γυρίσαμε στα δωμάτια και πέσαμε για ύπνο.

**Παρασκευή 7 Απριλίου**

Πάλι νωρίς νωρίς ξύπνημα, πρωινό κλπ. Ήταν η τελευταία μέρα όποτε οι καθηγητές κανόνισαν για άλλη μια τελευταία βόλτα στην πόλη και στα μαγαζιά. Αποχαιρετήσαμε όλοι τα παιδία και τους καθηγητές των άλλων χώρων και φύγαμε. Υποθέτω για τα κορίτσια τα τελευταία ψώνια ήταν τα καλυτέρα τους αφού σήκωσαν 3 καταστήματα. Για τους υπόλοιπους δεν μπορώ να εγγυηθώ ότι το ευχαριστήθηκαν από την στιγμή που τα 2 λεπτά της Γωγώς γινόντουσαν 15. Μετά τα ψώνια γυρίσαμε στο ξενοδοχείο, πήραμε τις βαλίτσες και φύγαμε για το αεροδρόμιο όπου πήραμε το αεροπλάνο για Amsterdam, και μετά για Αθήνα

**Σάββατο 8 Απριλίου**

Τα ξημερώματα φτάσαμε στην Αθήνα και ξεκινήσαμε για Καλαμάτα. Φτάσαμε κατά τις 5 η ώρα τα ξημερώματα